text: Team Klaksvík spælir báðar dystirnar í Bosnia - fríggjakvøldið og sunnudagin. Neistin tekur ímóti ísraelskum liði leygarkvøldið og sunnukvøldið.
text: #000002
text: Hondbóltskappingarárið er av álvara farið í gongd. Í vikuskiftinum er 2. umfar í fremstu deildunum á skránni, men tá spæla tvey lið eisini evropeiskan hondbólt.Talan er um mansliðið hjá Neistanum og Team Klaksvík. Tey eru í 1. umfari í European Cup, sum nú fer av bakkastokki. Hetta er triðsterkasta evropeiska kappingin.
text: #000004
text: Sum útgangspunkt eiga liðini hvør sín heimadyst. Í teimum fyrstu umførunum er tað tó vanligt, at liðini avráða, at dystirnir verða spældir á einum staði við stuttum millumbili. Hetta serliga fyri at spara pening - so býtist man um ferðaútreiðslurnar hjá eina liðnum - og so at tað ikki órógvar dystarskrá annars ov nógvTeam Klaksvík spælir fyri fyrstu ferð í evropeiskari kapping, men tað verður eingin evropeiskur hondbóltur í Badmintonhøllini í Klaksvík enn. Felagið hevur játtað at spælt báðar sínar dystir í 1. umfari á útivølli. Tað verður Tuzla í Bosnia-Hersegovina, at felagið frá 2006 fær sín evropeiska elddóp.Hondbóltssamband Føroya skrivar, at dystirnir hjá Team Klaksvík móti RK Sloboda liggja fríggjakvøldið klokkan 18.30 og sunnudagin klokkan 14.00. Liðið, sum er endað við bronsuheiðursmerkjum tvey ár á rað, hevði frí í 1. umfari í Burn-deildini.
text: #000005
text: Beinir Johannesen og liðfelagarnir skulu royna seg í Bosnia í vikuskiftinum (Mynd: Sverri Egholm)Neistin hevur áður luttikið í evropeiskum kappingum, men nú eru nógv ár síðani. Teir í bláum spældu í gjár javnleik móti Kyndli í sínum fyrsta landskappingardysti - í vikuskiftinum er tað ísraelsk mótsstøða í høllini á Hálsi.Holon Yuvalim HC hevur játtað at spæla báðar dystirnar í Føroyum. Tí verður høllin á Hálsi karmur um European League-hondbólt leyagardagin og sunnudagin. Báðir dystirnir byrja klokkan 17. Ilt er at siga, júst hvar Neistin liggur til mótsstøðuna - Føroyar hava tó áður staðið seg væl móti Ísrael.Greipuvinnararnir H71 og VÍF, ið vann grundsspælið, byrja í 2. umfari og skulu royna seg seinni í mánaðinum. Tað skulu kvinnurnar hjá H71 og Neistanum eisini.Les eisini: Seks lið fara at spæla evropeiskan hondbólt seinni í ár
text: #000006
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000008
text: EB/Streymur hevur tryggjað sær sætið í deildini
text: #000009
text: Venjingarlega fyri landsliðnum og skeið fyri venjarum um vikuskiftið
text: #000011